ddrg/super_eurlex huggingface dataset:
DA Den Europæiske Unions Tidende C 179/29

Rettens dom af 19. maj 2010 — Wieland-Werke m.fl. mod Kommissionen

(Sag T-11/05) (1)

(»Konkurrence - karteller - sektoren for VVS-rør af kobber - beslutning, der fastslår en overtrædelse af artikel 81 EF - vedvarende og forskelligartet overtrædelse - det strafferetlige legalitetsprincip - princippet ne bis in idem - bøder - konkret indvirkning på markedet - størrelsen af det berørte marked - overtrædelsens varighed - formildende omstændigheder«)

2010/C 179/47

Processprog: tysk

Parter

Sagsøgere: Wieland-Werke AG (Ulm, Tyskland), Buntmetall Amstetten GmbH (Amstetten, Østrig) og Austria Buntmetall AG (Enzesfeld, Østrig) (ved avocats R. Bechtold og U. Sontész)

Sagsøgt: Europa-Kommissionen (ved F. Castillo de la Torre og É. Gippini Fournier, som befuldmægtigede, bistået af avocat G. Eickstädt)

Intervenient til støtte for sagsøgte: Rådet for Den Europæiske Union (ved: J. Huber og G. Kimberley, som befuldmægtigede)

Sagens genstand

For det første påstand om annullation af Kommissionens beslutning K(2004) 2826 af 3. september 2004 om en procedure efter […] artikel 81 [EF] og […] artikel 53 [EØS] (sag COMP/E-1/38.069 — VVS-kobberrør), for det andet og subsidiært påstand om nedsættelse af de bøder, der er pålagt sagsøgerne ved denne beslutning, og for det tredje modpåstand nedlagt af Kommissionen om en forhøjelse af nævnte bøder.

Konklusion

1) Europa-Kommissionen frifindes.

2) Kommissionens modpåstand tages ikke til følge.

3) Wieland-Werke AG, Buntmetall Amstetten GmbH og Austria Buntmetall AG bærer deres egne omkostninger og betaler 90 % af Kommissionens omkostninger.

4) Kommissionen bærer 10 % af sine egne omkostninger.

5) Rådet for Den Europæiske Union bærer sine egne omkostninger.

(1) EUT C 93 af 16.4.2005.
DA Den Europæiske Unions Tidende C 179/30

Rettens dom af 19. maj 2010 — Boliden m.fl. mod Kommissionen

(Sag T-19/05) (1)

(Konkurrence - karteller - sektoren for VVS-rør af kobber - beslutning, der fastslår en overtrædelse af artikel 81 EF - vedvarende og forskelligartet overtrædelse - bøder - forældelse - samarbejde)

2010/C 179/49

Processprog: engelsk

Parter

Sagsøgere: Boliden AB (Stockholm, Sverige), Outokumpu Copper Fabrication AB, tidligere Boliden Fabrication AB (Västerås, Sverige) og Outokumpu Copper BCZ SA, tidligere Boliden Cuivre & Zinc SA (Liège, Belgien) (først ved avocats C. Wetter og O. Rislund, derefter ved avocats Wetter og M. Johansson)

Sagsøgte: Europa-Kommissionen (ved É. Gippini Fournier og S. Noë, som befuldmægtigede)

Sagens genstand

For det første en påstand om annullation af artikel 1, litra a)-c), i Kommissionens beslutning K(2004) 2826 af 3. september 2004 om en procedure efter artikel 81 [EF] og EØS-aftalens artikel 53 (sag COMP/E-1/38.069 — VVS-rør af kobber), for så vidt som det deri fastslås, at sagsøgerne deltog i en overtrædelse mellem den 1. juli 1995 og den 27. august 1998 samt mellem den 10. december 1998 og den 7. oktober 1999, for det andet en påstand om nedsættelse af den bøde, der er pålagt sagsøgerne ved denne beslutning, og for det tredje en modpåstand nedlagt af Kommissionen om en forhøjelse af nævnte bøde

Konklusion

1) Europa-Kommissionen frifindes.

2) Kommissionens modpåstand tages ikke til følge.

3) Boliden AB, Outokumpu Copper Fabrication AB og Outokumpu Copper BCZ SA bærer hver deres egne omkostninger og betaler 90 % af Kommissionens omkostninger.

4) Kommissionen bærer 10 % af sine egne omkostninger.

(1) EUT C 82 af 2.4.2005.
DA Den Europæiske Unions Tidende C 92/26

Dom afsagt af Retten i Første Instans den 28. februar 2008 — American Clothing Associates mod KHIM (gengivelse af et ahornblad)

(Sag T-215/06) (1)

(EF-varemærker - ansøgning om et EF-figurmærke, der forestiller et ahornblad - absolut registreringshindring - servicemærke - artikel 7, stk. 1, litra h), i forordning (EF) nr. 40/94 - Pariserkonventionens artikel 6c - retlige oplysninger forelagt for Harmoniseringskontorets instanser og for Retten)

(2008/C 92/53)

Processprog: fransk

Parter

Sagsøger: American Clothing Associates SA (Evergem, Belgien) (ved avocats P. Maeyaert og N. Clarembeaux)

Sagsøgt: Kontoret for Harmonisering i det Indre Marked (Varemærker og Design) (ved A. Folliard-Monguiral, som befuldmægtiget)

Sagens genstand

Påstand om annullation af afgørelse truffet den 4. maj 2006 af Første Appelkammer ved Kontoret for Harmonisering i det Indre Marked (Varemærker og Design) (sag R 1463/2005-1) vedrørende en ansøgning om registrering af et tegn, der forestiller et ahornblad, som EF-varemærke.

Konklusion

1) Afgørelsen truffet den 4. maj 2006 af Første Appelkammer ved Kontoret for Harmonisering i det Indre Marked (Varemærker og Design) (sag R 1463/2005-1) annulleres, for så vidt som den vedrører registreringen af det ansøgte varemærke for tjenesteydelserne i klasse 40 i Nice-arrangementet af 15. juni 1957 vedrørende international klassificering af varer og tjenesteydelser til brug ved registrering af varemærker, som revideret og ændret, der svarer til følgende beskrivelse: »Skræddervirksomhed; præparering og udstopning af dyr; bearbejdning, forarbejdning og færdigbehandling af skind, læder, pelsværk og tekstiler; bogbind; fremkaldelse af fotografiske film og fotografisk trykning; træbearbejdning; presning af frugt; møllerivirksomhed; forarbejdning, hærdning og overfladebehandling af metaller«.

2) I øvrigt frifindes Harmoniseringskontoret.

3) Hver part bærer sine egne omkostninger.

(1) EUT C 249 af 14.10.2006.
DA Den Europæiske Unions Tidende C 79/27

Dom afsagt af Retten i Første Instans den 13. februar 2008 — Sanofi-Aventis mod KHIM — GD Searle (ATURION)

(Sag T-146/06) (1)

(EF-varemærker - indsigelsessag - ansøgning om EF-ordmærket ATURION - ældre nationalt ordmærke URION - relativ registreringshindring - ingen risiko for forveksling - manglende lighed mellem tegnene - artikel 8, stk. 1, litra b), i forordning (EF) nr. 40/94)

(2008/C 79/54)

Processprog: spansk

Parter

Sagsøger: Sanofi-Aventis SA (Paris, Frankrig) (ved avocats E. Armijo Chávarri og A. Castán Pérez-Gómez)

Sagsøgt: Kontoret for Harmonisering i det Indre Marked (Varemærker og Design) (ved J. García Murillo, som befuldmægtiget)

Den anden part i sagen for appelkammeret ved Harmoniseringskontoret: GD Searle LLC (New York, New York, De Forenede Stater)

Sagens genstand

Sag anlagt til prøvelse af afgørelse truffet den 3. februar 2006 af Første Appelkammer ved Harmoniseringskontoret (sag R 227/2005-1) vedrørende en indsigelsessag mellem Sanofi-Aventis SA og GD Searle LLC

Konklusion

1) Kontoret for Harmonisering i det Indre Marked (Varemærker og Design) frifindes.

2) Sanofi-Aventis SA betaler sagens omkostninger.

(1) EUT C 190 af 12.8.2006.
DA Den Europæiske Unions Tidende C 64/36

Dom afsagt af Retten i Første Instans den 30. januar 2008 — Japan Tobacco mod KHIM — Torrefacção Camelo (CAMELO)

(Sag T-128/06) (1)

(EF-varemærker - indsigelsesprocedure - ansøgning om EF-figurmærket CAMELO - ældre nationalt figurmærke CAMEL - relativ registreringshindring - ingen risiko for utilbørlig udnyttelse af det ældre varemærkes særpræg og renommé og ingen risiko for at dette skades - artikel 8, stk. 5, i forordning (EF) nr. 40/94 - ingen tilsidesættelse af reglerne for klageproceduren - artikel 74 i forordning nr. 40/94)

(2008/C 64/58)

Processprog: fransk

Parter

Sagsøger: Japan Tobacco, Inc. (Tokyo, Japan) (ved avocats A. Ortiz López, S. Ferrandis González og E. Ochoa Santamaría)

Sagsøgt: Kontoret for Harmonisering i det Indre Marked (Varemærker og Design) (ved A. Folliard-Monguiral, som befuldmægtiget)

Den anden part i sagen for appelkammeret ved Harmoniseringskontoret og intervenient ved Retten: Torrefacção Camelo Lda (Campo Maior, Portugal) (ved avocats A. De Sampaio, I. Carvalho Franco og C. de Almeida Carvalho)

Sagens genstand

Sag anlagt til prøvelse af afgørelse truffet den 22. februar 2006 af Andet Appelkammer ved Harmoniseringskontoret (sag R 669/2003-2) vedrørende en indsigelsessag mellem Japan Tobacco, Inc. og Torrefacção Camelo Lda.

Konklusion

1) Kontoret for Harmonisering i det Indre Marked (Varemærker og Design) frifindes.

2) Japan Tobacco, Inc. bærer sine egne omkostninger og betaler Harmoniseringskontorets omkostninger.

3) Torrefacção Camelo Lda bærer sine egne omkostninger.

(1) EUT C 154 af 1.7.2006.
1)

Afgørelse truffet den 14. september 2005 af Første Appelkammer ved Kontoret for Harmonisering i det Indre Marked (Varemærker og Design) (sag R 897/2004-1) annulleres i det omfang, den pålægger sagsøgeren at betale et beløb på 600 EUR for omkostninger, som Juan Torrens Cuadrado og Josep Gilbert Sanz har afholdt under indsigelsessagen.
DA Den Europæiske Unions Tidende C 8/14

Dom afsagt af Retten i Første Instans den 21. november 2007 — Wesergold Getränkeindustrie mod KHIM — Lidl Stiftung (VITAL FIT)

(Sag T-111/06) (1)

(EF-varemærker - indsigelsessag - ansøgning om VITAL FIT som EF-figurmærke - det ældre nationale ordmærke VITAFIT - relativ registreringshindring - risiko for forveksling - artikel 8, stk. 1, litra b), i forordning (EF) nr. 40/94 - retten til at blive hørt - begrundelsespligt)

(2008/C 8/26)

Processprog: tysk

Parter

Sagsøger: Wesergold Getränkeindustrie GmbH & Co. KG (Rinteln, Tyskland) (ved advokaterne P. Goldenbaum, T. Melchert og I. Rohr)

Sagsøgt: Kontoret for Harmonisering i det Indre Marked (Varemærker og Design) (ved G. Schneider, som befuldmægtiget)

Den anden part i sagen for appelkammeret og intervenient ved Retten: Lidl Stiftung & Co. KG (Neckarsulm, Tyskland) (ved advokat M. Schaeffer)

Sagens genstand

Påstand om annullation af afgørelse truffet den 16. februar 2006 af Andet Appelkammer ved Kontoret for Harmonisering i det Indre Marked (Varemærker og Design) (sag R 3/2005-2) vedrørende en indsigelsessag mellem Lidl Stiftung & Co. KG og Wesergold Getränkeindustrie GmbH & Co. KG

Konklusion

1) Kontoret for Harmonisering i det Indre Marked (Varemærker og Design) frifindes.

2) Wesergold Getränkeindustrie GmbH & Co. KG betaler sagens omkostninger.

(1) EUT C 143 af 17.6.2006.
DA Den Europæiske Unions Tidende C 209/46

Dom afsagt af Retten i Første Instans den 9. juli 2008 — Audi mod KHIM (Vorsprung durch Technik)

(Sag T-70/06) (1)

(EF-varemærker - ansøgning om EF-ordmærket Vorsprung durch Technik - absolut registreringshindring - mangel på fornødent særpræg - artikel 7, stk. 1, litra b), i forordning (EF) nr. 40/94 - undersøgerens delvise afslag på registrering - retten til at blive hørt)

(2008/C 209/80)

Processprog: tysk

Parter

Sagsøger: Audi AG (Ingolstadt, Tyskland) (ved avocats S.O. Gillert og F. Schiwek)

Sagsøgt: Kontoret for Harmonisering i det Indre Marked (Varemærker og Design) (ved G. Schneider, som befuldmægtiget)

Sagens genstand

Påstand om annullation af afgørelse truffet den 16. december 2005 af Andet Appelkammer ved Kontoret for Harmonisering i det Indre Marked (Varemærker og Design) (sag R 237/2005-2) om delvist afslag på klagen over undersøgerens afgørelse, hvorved denne afslog at registrere ordmærket Vorsprung durch Technik for varer og tjenesteydelser i klasse 9, 12, 14, 25, 28, 37-40 og 42.

Konklusion

1) Kontoret for Harmonisering i det Indre Marked (Varemærker og Design) frifindes.

2) Audi AG bærer sine egne omkostninger og betaler Harmoniseringskontorets omkostninger.

(1) EUT C 96 af 22.4.2006.
DA Den Europæiske Unions Tidende C 209/47

Dom afsagt af Retten i Første Instans den 1. juli 2008 — Kommissionen mod D

(Sag T-262/06 P) (1)

(»Appel - personalesag - tjenestemænd - annullation i første instans af Kommissionens afgørelse - erhvervssygdom - afslag på at anerkende den sygdom, tjenestemanden lider af, eller forværringen heraf som en erhvervssygdom - realitetsbehandling af appellen - realitetsbehandling af anbringendet behandlet i første instans - retskraft«)

(2008/C 209/82)

Processprog: fransk

Parter

Sagsøger: Kommissionen for De Europæiske Fællesskaber (ved J. Currall, som befuldmægtiget)

Sagsøgt: D (Bruxelles, Belgien) (ved avocats J. Van Rossum, S. Orlandi, J.-N. Louis, A. Coolen og É. Marchal)

Intervenient til støtte for sagsøgeren: Axa Belgium (først ved avocats C. Goossens, P. Meessen og S. Wilmet, derefter ved C. Goossens og P. Meessen)

Sagens genstand

Appel iværksat til prøvelse af dom afsagt den 12. juli 2006 af Retten for EU-personalesager (Første Afdeling) i sag F-18/05, D mod Kommissionen (endnu ikke trykt i Samling af Afgørelser), med påstand om, at denne dom ophæves.

Konklusion

1) Dom afsagt den 12. juli 2006 af Retten for EU-personalesager i sag F-18/05, D mod Kommissionen, ophæves.

2) Sagen hjemvises til Personaleretten.

3) Afgørelsen om sagens omkostninger udsættes.

(1) EUT C 294 af 2.12.2006.
DA Den Europæiske Unions Tidende C 209/47

Dom afsagt af Retten i Første Instans den 8. juli 2008 — Sviluppo Italia Basilicata mod Kommissionen

(Sag T-176/06) (1)

(Den Europæiske Fond for Regionaludvikling (EFRU) - nedsættelse af finansiel bistand - annullationssøgsmål - fond med risikokapital - sidste frist for gennemførelsen af investeringer - procedure - princippet om beskyttelse af den berettigede forventning og af retssikkerheden - proportionalitetsprincippet - begrundelse - erstatningssøgsmål)

(2008/C 209/81)

Processprog: italiensk

Parter

Sagsøger: Sviluppo Italia Basilicata SpA (Potenza, Italien) (ved avocats F. Sciaudone, D. Fioretti, S. Frazzani og R. Sciaudone)

Sagsøgt: Kommissionen for De Europæiske Fællesskaber (ved L. Flynn og M. Velardo, som befuldmægtigede, bistået af avocat A. Dal Ferro)

Sagens genstand

Dels en påstand om annullation af Kommissionens beslutning K(2006) 1706 af 20. april 2006 om nedsættelse af Den Europæiske Fond for Regionaludviklings økonomiske bistand, som var tildelt som led i en fællesskabsstøtte til strukturelle interventioner i de regioner, der fremgår af »Mål 1« i Italien, inden for globaltilskuddet til gennemførelse af foranstaltninger til fremme af små og mellemstore virksomheder, som virker i regionen Basilicata, dels en påstand om erstatning for den skade, denne beslutning har forvoldt.

Konklusion

1) Kommissionen for De Europæiske Fællesskaber frifindes.

2) Sviluppo Italia Basilicata SpA betaler sagens omkostninger.

(1) EUT C 190 af 12.8.2006.
1)

Artikel 1 og 2 i Kommissionens beslutning K(2006) 1580 endelig udg. af 26. april 2006 om Den Hellenske Republiks støtteordning C 39/2003 (ex NN 119/2002) til fordel for luftfartsselskaber som følge af skader lidt i perioden fra den 11. til den 14. september 2001 annulleres, for så vidt som Kommissionen herved erklærer den støtte, som er tildelt Olympiaki Aeroporia Ypiresies AE, for det første som kompensation for den skade, der fulgte af aflysningen af flyafgangen fra Canada den 15. september 2001, for det andet som kompensation for den skade, der vedrører sagsøgerens rutenet uden for Nordatlanten og Israel, og for det tredje den støtte, som vedrører indtægtstab i forbindelse med godstransport, udgifter til destruktion af følsomt gods, udgifter til yderligere sikkerhedskontrol af gods, udgifter forbundet med personalets overarbejde, udgifter forbundet med supplerende nødsikkerhedsforanstaltninger, uforenelig med fællesmarkedet.
4)

Søgsmålet anlagt ved Retten for EU-personalesager under sagsnummer F-87/05 afvises, for så vidt angår Francis Weiler.
DA Den Europæiske Unions Tidende C 313/29

Dom afsagt af Retten i Første Instans den 23. oktober 2008 — TIM og TTV mod KHIM — Past Perfect (PAST PERFECT)

(Sag T-133/06) (1)

(EF-varemærker - sag om ugyldighed - EF-ordmærket PAST PERFECT - afvisning af en ugyldighedsbegæring - artikel 7, stk. 1, litra b), c) og d), i forordning (EF) nr. 40/94 - artikel 7, stk. 2, i nævnte forordning)

(2008/C 313/51)

Processprog: engelsk

Parter

Sagsøgere: TIM The International Music Company AG og TTV Tonträger-Vertrieb-2000 GmbH (Hamburg, Tyskland) (først ved avocats J. Wendt og G. Kukuk, derefter ved avocat J. Wendt)

Sagsøgt: Kontoret for Harmonisering i det Indre Marked (Varemærker og Design) (ved G. Schneider, som befuldmægtiget)

Den anden part i sagen for appelkammeret ved Harmoniseringskontoret og intervenient ved Retten: Past Perfect Ltd (Bucknell, Oxfordshire, Det Forenede Kongerige) (først ved solicitor S. Disraeli, derefter ved solicitor K. Tinkler)

Sagens genstand

Påstand om annullation af afgørelse truffet den 3. februar 2006 af Første Appelkammer ved Kontoret for Harmonisering i det Indre Marked (Varemærker og Design) (sag R 150/2005-1) vedrørende en sag om ugyldighed mellem på den ene side TIM The International Music Company AG og TTV Tonträger-Vertrieb-2000 GmbH og på den anden side Past Perfect Ltd.

Konklusion

1) Kontoret for Harmonisering i det Indre Marked (Varemærker og Design) frifindes.

2) TIM The International Music Company AG og TTV Tonträger-Vertrieb-2000 GmbH betaler sagens omkostninger.

(1) EUT C 154 af 1.7.2006.
DA Den Europæiske Unions Tidende C 301/32

Dom afsagt af Retten i Første Instans den 8. oktober 2008 — Sogelma mod AER

(Sag T-411/06) (1)

(Offentlige bygge- og anlægskontrakter - udbud fra Det Europæiske Genopbygningsagentur - beslutning om at annullere udbuddet og offentliggøre et nyt - annullationssøgsmål - Rettens kompetence - nødvendig forudgående administrativ klage - søgsmålsfrist - mandat - begrundelsespligt - erstatningspåstand)

(2008/C 301/51)

Processprog: italiensk

Parter

Sagsøger: Sogelma — Societá generale lavori manutenzioni appalti Srl (Scandicci, Italien) (ved avocats E. Cappelli, P. De Caterini, A. Bandini og A. Gironi)

Sagsøgt: Det Europæiske Genopbygningsagentur (AER) (først ved O. Kalha, derefter ved M. Dischendorfer og endelig ved R. Lundgren, som befuldmægtigede, bistået af avocats S. Bariatti og F. Scanzano)

Intervenient til støtte for sagsøgte: Kommissionen for De Europæiske Fællesskaber (ved P. van Nuffel og L. Prete, som befuldmægtigede)

Sagens genstand

Påstand om annullation af Det Europæiske Genopbygningsagenturs beslutninger om at annullere et udbud af bygge- og anlægskontrakten EuropeAid/120694/D/W/YU og om at bekendtgøre et nyt udbud og et krav om erstatning for det tab, sagsøgeren hævder at have lidt.

Konklusion

1) Det Europæiske Genopbygningsagentur frifindes.

2) Sogelma — Societá generale lavori manutenzioni appalti Srl bærer sine egne omkostninger og betaler Det Europæiske Genopbygningsagenturs omkostninger.

3) Kommissionen for De Europæiske Fællesskaber bærer sine egne omkostninger.

(1) EUT C 42 af 24.2.2007.
DA Den Europæiske Unions Tidende C 301/31

Dom afsagt af Retten i Første Instans den 8. oktober 2008 — Helkon Media mod Kommissionen

(Sag T-122/06) (1)

(Voldgiftsklausul - program til fremme af udvikling, distribution og markedsføring af europæiske audiovisuelle produktioner (MEFIA Plus) - anmodning om betaling af en finansiel støtte - spørgsmålet om der foreligger en voldgiftsklausul - kompensation - formaliteten)

(2008/C 301/49)

Processprog: tysk

Parter

Sagsøger: Helkon Media AG (München, Tyskland) (ved avocat U. Karpenstein)

Sagsøgt: Kommissionen for De Europæiske Fællesskaber (ved G. Wilms og I. Kaufmann-Bühler, som befuldmægtigede)

Sagens genstand

Sag anlagt i henhold til artikel 238 EF med påstand om, at Kommissionen tilpligtes at betale sagsøgeren et beløb, som denne påstår at have til gode i henhold til en kontrakt om finansiel fællesskabsstøtte, der er tildelt projektet »Dark Blue World« (projekt nr. 2002-4212-0103DI010006DE).

Konklusion

1) Kommissionen for De Europæiske Fællesskaber frifindes.

2) Helkon Media AG betaler sagens omkostninger.

(1) EUT C 154 af 1.7.2006.
DA Den Europæiske Unions Tidende C 285/36

Dom afsagt af Retten i Første Instans den 17. september 2008 — Neurim Pharmaceuticals (1991) mod KHIM — Eurim-Pharm Arzneimittel (Neurim PHARMACEUTICALS)

(Sag T-218/06) (1)

(EF-varemærker - indsigelsessag - ansøgning om EF-figurmærket Neurim PHARMACEUTICALS - ældre EF-ordmærke og ældre nationalt ordmærke EURIM-PHARM - behandlingssproget for klagesagen - frister - antagelse af klage til behandling ved appelkammeret - proportionalitetsprincippet - viderebehandling - restitutio in integrum - artikel 59, 78 og 78a i forordning (EF) nr. 40/94 - regel 48, stk. 1, litra c), regel 48, stk. 2, regel 49, stk. 1, og regel 96, stk. 1, i forordning (EF) nr. 2868/95)

(2008/C 285/65)

Processprog: tysk

Parter

Sagsøger: Neurim Pharmaceuticals (1991) Ltd (Tel-Aviv, Israel) (ved avocat M. Kinkeldey)

Sagsøgt: Kontoret for Harmonisering i det Indre Marked (Varemærker og Design) (ved G. Schneider, som befuldmægtiget)

Den anden part i sagen for appelkammeret ved Harmoniseringskontoret og intervenient ved Retten: Eurim-Pharm Arzneimittel GmbH (Piding, Tyskland) (ved avocat T. Raab)

Sagens genstand

Påstand om annullation af afgørelse truffet den 2. juni 2006 af Første Appelkammer ved Kontoret for Harmonisering i det Indre Marked (Varemærker og Design) (sag R 74/2006-1) vedrørende en indsigelsessag mellem Eurim-Pharm Arzneimittel GmbH og Neurim Pharmaceuticals (1991) Ltd.

Konklusion

1) Kontoret for Harmonisering i det Indre Marked (Varemærker og Design) frifindes.

2) Neurim Pharmaceuticals (1991) Ltd. betaler sagens omkostninger.

(1) EUT C 237 af 30.9.2006.
DA Den Europæiske Unions Tidende C 285/36

Dom afsagt af Retten i Første Instans den 24. september 2008 — Oakley mod KHIM — Venticinque (O STORE)

(Sag T-116/06) (1)

(EF-varemærker - ugyldighedssag - EF-ordmærket O STORE - ældre nationalt ordmærke THE O STORE - sammenligning af tjenesteydelser præsteret som led i detailhandel med de tilsvarende varer - relativ registreringshindring - artikel 8, stk. 1, litra b), i forordning (EF) nr. 40/94 - intervenientens påstand om omgørelse - artikel 134, stk. 3, i Rettens procesreglement)

(2008/C 285/64)

Processprog: engelsk

Parter

Sagsøger: Oakley, Inc. (One Icon, Foothill Ranch, USA) (ved avocats M. Huth-Dierig og M. Nentwig)

Sagsøgt: Kontoret for Harmonisering i det Indre Marked (Varemærker og Design) (ved A. Folliard-Monguiral, som befuldmægtiget)

Den anden part i sagen for appelkammeret ved Harmoniseringskontoret og intervenient ved Retten: Venticinque Ltd (Hailsham, East Sussex, Det Forenede Kongerige) (ved avocat D. Caneva)

Sagens genstand

Påstand om annullation af afgørelse truffet den 17. januar 2006 af Første Appelkammer ved Kontoret for Harmonisering i det Indre Marked (Varemærker og Design) (forenede sager R 682/2004-1 og R 685/2004-1) vedrørende en ugyldighedssag mellem Venticinque Ltd og Oakley, Inc.

Konklusion

1) Kontoret for Harmonisering i det Indre Marked (Varemærker og Design) frifindes.

2) Oakley, Inc., betaler sagens omkostninger, bortset fra de udgifter, intervenienten har afholdt.

3) Venticinque Ltd bærer sine egne omkostninger.

(1) EUT C 154 af 1.7.2006.
DA Den Europæiske Unions Tidende C 272/20

Dom afsagt af Retten i Første Instans den 10. september 2008 — Italien mod Kommissionen

(Sag T-181/06) (1)

(EUGFL - Garantisektionen - udgifter udelukket fra EF-finansiering - finansielle korrektioner - frugt og grøntsager - mejeriprodukter - markafgrøder - landbrugsudvikling - manglende overholdelse af betalingsfrist)

(2008/C 272/37)

Processprog: italiensk

Parter

Sagsøger: Den Italienske Republik (ved avvocato dello Stato G. Aiello)

Sagsøgt: Kommissionen for De Europæiske Fællesskaber (ved C. Cattabriga og F. Jimeno Fernández, som befuldmægtigede, bistået af avocat A. Dal Ferro)

Sagens genstand

Påstand om delvis annullation af Kommissionens beslutning 2006/334/EF af 28. april 2006 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, for så vidt som den udelukker visse udgifter, som Italien har afholdt inden for sektorerne for frugt og grøntsager, mælk og mejeriprodukter, markafgrøder, landudvikling samt vedrørende betalingsfrister.

Konklusion

1) Kommissionen for De Europæiske Fællesskaber frifindes.

2) Den Italienske Republik betaler sagens omkostninger.

(1) EUT C 212 af 2.9.2006.